Cuneiform Tablet Kt 92/k 199 (AKT 5 13)
Cuneiform tablet, dated to the Old Assyrian Period (ca. 1950-1850 BC).
Genre: administrative regulation
Transliteration:
um-ma a-šùr-ša-dí-DINGIR a-mur-IŠTAR DU₁₀-ṣí-lá-a-šùr ì-lí-a-LIM a-nu-pí-a ù a-ba-ba-a-a-i a-na ku-li-a qí-bi-ma a-wa-tí-kà ša É sà-ba-sí-a qá-du-um ša u₄-mu-kà ša-ak-nu-ni ni-ig-mu-ur-ma a-ṣé-er KÙ.BABBAR ù KÙ.KI ša té-zi-bu 1.3333300000000001 ma-na iš-tí DU₁₀-a-šur DUMU DU₁₀-ì-lí 1 ma-na-um 7 GÌN a-na ṣí-ib-tim ni-il₅-qé-ma KÙ.BABBAR nu-ša-bi₄-šu-nu-ma 3 ṭup-pé-e ša a-lim{ki} 1 ṭup-pá-am ša 1.5 ma-na KÙ.BABBAR ša ḫu-bu-li-kà ú-šé-ru-ni-a-tí a-ša-at-kà iš-tí-ni kà-an-kà-at ITU.1.KAM ma-ḫu-ur-ì-lí li-mu-um da-ni-a a-pu-tum ki-ma ṭup-pí-i ta-áš-me-ú KÙ.BABBAR ù ṣí-ba-sú šé-bi₄-lá-ma ṭup-pá-am ša ku-nu-ki-ni ù ku-nu-uk a-ší-tí-kà lu né-du-uk a ma-lá na-áš-pé-er-tí-kà iš-me-{d}IŠKUR DUMU i-tur₄-a-a ni-iṣ-ba-at-ma um-ma né-nu-ma 5 ma-na KÙ.BABBAR a-na ší-a-ma-tim ša PUZUR₄-a-šur DUMU a-ḫu-wa-qar tù-ub-lam kà-i-na-ni-a-tí-ma a-ta-ma ší-ma-am ša-am-ma qá-at-ni lu ni-iš-ku-un šu-ma KÙ.BABBAR a-na ša PUZUR₄-a-šùr i-tù-wa-ar ku-li-a li-il₅-qé um-ma šu-ut-ma PUZUR₄-a-šùr mì-ma lá i-de₈ ù mì-ma KÙ.BABBAR lá ub-lam a-na KÁ DINGIR nu-šé-ri-sú-ma KÁ ta-am-gi₅-ir-tum i-bi₄-ší-ma a-na pá-ni-šu a-le ta-mu-ru-šu-ni tù-ta-ma-šu a-šu-mì a-šùr-re-ṣí DUMU i-na-a a-wa-tù-šu-nu a-dí-ni na-ad-a-ma ṭup-pá-am lá nu-šé-ṣí-a-am ú sí-ku-šu ka-a-ni-iš-ma nu-kà-al